CELEX: 32019D0266
Language: hr
Date: 2019-02-14 00:00:00
Title: Provedbena odluka Komisije (EU) 2019/266 оd 14. veljače 2019. o završetku antidampinškog postupka u vezi s uvozom solarnog stakla podrijetlom iz Malezije

15.2.2019   
               
               
                  HR
               
               
                  Službeni list Europske unije
               
               
                  L 44/31
               
            
         PROVEDBENA ODLUKA KOMISIJE (EU) 2019/266
         оd 14. veljače 2019.
         o završetku antidampinškog postupka u vezi s uvozom solarnog stakla podrijetlom iz Malezije
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 9. stavak 1.,
         budući da:
         1.   POSTUPAK
         
         
                     (1)
                  
                  
                     Europska komisija („Komisija”) pokrenula je 23. svibnja 2018. antidampinški ispitni postupak u vezi s uvozom solarnog stakla podrijetlom iz Malezije objavom obavijesti o pokretanju postupka u Službenom listu Europske Unije (2).
                  
               
                     (2)
                  
                  
                     Ispitni postupak pokrenut je nakon pritužbe koju je podnijelo trgovačko društvo EU ProSun Glass („podnositelj pritužbe”) u ime dvaju proizvođača iz Unije koji čine više od 25 % ukupne proizvodnje solarnog stakla u Uniji. Pritužba je sadržavala dokaze o dampingu i posljedičnoj materijalnoj šteti koji su se smatrali dostatnima za opravdanje pokretanja ispitnog postupka.
                  
               
                     (3)
                  
                  
                     Komisija je u Obavijesti o pokretanju postupka pozvala zainteresirane strane da joj se obrate radi sudjelovanja u ispitnom postupku. Osim toga, Komisija je o pokretanju ispitnog postupka obavijestila podnositelja pritužbe, druge poznate proizvođače iz Unije, poznatog proizvođača izvoznika i tijela Malezije, poznate uvoznike, dobavljače i korisnike, trgovce te udruženja za koja se zna da se postupak na njih odnosi, te ih je pozvala na sudjelovanje.
                  
               
                     (4)
                  
                  
                     Sve zainteresirane strane imale su priliku dostaviti primjedbe na pokretanje ispitnog postupka i zatražiti saslušanje pred Komisijom i/ili službenikom za saslušanje u trgovinskim postupcima u roku utvrđenom u obavijesti o pokretanju postupka.
                  
               2.   POVLAČENJE PRITUŽBE I ZAVRŠETAK POSTUPKA
         
         
                     (5)
                  
                  
                     Podnositelj pritužbe obavijestio je Komisiju dopisom od 14. prosinca 2018. da želi povući svoju pritužbu.
                  
               
                     (6)
                  
                  
                     Na temelju članka 9. stavka 1. Uredbe (EU) 2016/1036 postupak se može završiti ako se pritužba povuče, osim ako je završetak protivan interesu Unije.
                  
               
                     (7)
                  
                  
                     Ispitnim postupkom nisu otkriveni nikakvi razlozi zbog kojih bi nastavak predmeta bio u interesu Unije. Stoga je Komisija zaključila da bi ispitni postupak u vezi s uvozom u Uniju solarnog stakla podrijetlom iz Malezije trebalo završiti. Zainteresirane strane o tome su obaviještene te su imale priliku dostaviti primjedbe. Javilo se deset korisnika solarnog stakla koji su podržali završetak postupka. Nisu dostavljene nikakve druge primjedbe.
                  
               
                     (8)
                  
                  
                     Komisija je stoga zaključila da bi antidampinški postupak u vezi s uvozom u Uniju solarnog stakla podrijetlom iz Malezije trebalo završiti bez uvođenja mjera.
                  
               
                     (9)
                  
                  
                     Ova je Odluka u skladu s mišljenjem Odbora uspostavljenog člankom 15. stavkom 1. Uredbe (EU) 2016/1036,
                  
               DONIJELA JE OVU ODLUKU:
         
            Članak 1.
            Završava se antidampinški postupak u vezi s uvozom solarnog stakla razvrstanog u oznake TARIC 7007198012 i 7007198018, podrijetlom iz Malezije.
         
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 14. veljače 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 176, 30.6.2016., str. 21.
         
         
            (2)  Obavijest o pokretanju antidampinškog postupka u vezi s uvozom solarnog stakla podrijetlom iz Malezije (SL C 174, 23.5.2018., str. 8.).